7.  การจัดการ

    1.  โครงสร้างการจัดการ ณ 30 กันยายน 2556

[]

โครงสร้างกรรมการบริษัทฯ ประกอบด้วยคณะกรรมการทั้งหมด 4 ชุด ได้แก่ คณะกรรมการบริษัท
คณะกรรมการบริหาร คณะกรรมการตรวจสอบ และคณะกรรมการสรรหาและกำหนดค่าตอบแทน
โดยมีรายละเอียดดังนี้

1.  คณะกรรมการบริษัทฯ

คณะกรรมการบริษัทฯ ประกอบด้วยกรรมการจำนวน 9 ท่าน มีรายชื่อดังต่อไปนี้ (ณ วันที่ 30
พฤศจิกายน 2556)

  1. พลตำรวจเอก ดร. ชิดชัย วรรณสถิตย์ ประธานกรรมการ

  2. นายเฉลิมชัย มหากิจศิริ รองประธานกรรมการ

  3. นายสมพร จิตเป็นธม กรรมการ

  4. นายเชีย วัน ฮัท โจเซฟ กรรมการ

  5. น.ส. อุษณา มหากิจศิริ กรรมการ

  6. นายเอกวัจน์ อมรวิวัฒน์ กรรมการอิสระ

  7. นายสุชาติ ธรรมาพิทักษ์กุล กรรมการอิสระ

  8. พลตำรวจโท คำรบ ปัญญาแก้ว กรรมการอิสระ

  9. นายธราธร วงศ์ประศาสตร์ กรรมการอิสระ

หมายเหตุ

- พลตำรวจโท คำรบ ปัญญาแก้ว ได้รับการแต่งตั้งให้ดำรงตำแหน่งกรรมการอิสระ ตั้งแต่วันที่ 24
มกราคม 2556

- นายธราธร วงศ์ประศาสตร์ ได้รับการแต่งตั้งให้ดำรงตำแหน่งกรรมการอิสระ ตั้งแต่วันที่ 24
มกราคม 2556

- นายสมพร จิตเป็นธม ดำรงตำแหน่งกรรมการแทนหม่อมหลวงจันทรจุฑา จันทรทัต เมื่อวันที่ 6
พฤศจิกายน 2556

กรรมการผู้มีอำนาจลงนามได้แก่ นายเฉลิมชัย มหากิจศิริ หรือ นางสาวอุษณา มหากิจศิริ หรือ
นายเชีย วัน ฮัท โจเซฟ ลงลายมือชื่อร่วมกับ พลตำรวจเอก ดร. ชิดชัย วรรณสถิตย์ หรือ
นายสมพร จิตเป็นธม รวมเป็นสองคน และประทับตราสำคัญของบริษัทฯ โดยมีนางสาวจรัสศรี
เทียนทิพศิริ ทำหน้าที่เป็นเลขานุการบริษัทฯ

  ขอบเขต หน้าที่ และความรับผิดชอบของคณะกรรมการบริษัทฯ มีดังนี้

1.  อำนาจหน้าที่ตามพระราชบัญญัติบริษัทมหาชนจำกัดและกฎหมายอื่นใดที่กำหนดให้เป็นอำนาจหน้าที่ของกรรมการหรือคณะกรรมการในบริษัทมหาชน

2.  อำนาจหน้าที่ตามข้อบังคับของบริษัทฯ ที่กำหนดให้เป็นของคณะกรรมการ

3.  พิจารณาอนุมัติแผนงานระยะยาว แผนงานงบประมาณ และงบลงทุนประจำปี

4.  พิจารณางบการเงินประจำปี

5.  พิจารณางบประมาณการปรับเงินเดือนประจำปี งบประมาณจ่ายโบนัสพนักงาน
    สวัสดิการที่สำคัญของผู้บริหาร นำเสนอเบี้ยประชุม และบำเหน็จกรรมการ
    และอัตราจ่ายเงินปันผลต่อผู้ถือหุ้น

6.  พิจารณาโครงสร้างบริหาร แต่งตั้งคณะผู้บริหาร กรรมการผู้จัดการ
    และคณะกรรมการอื่นตามความเหมาะสม

7.  ควบคุมดูแลการดำเนินงานของบริษัทฯ ให้เป็นไปตามกฎหมาย วัตถุประสงค์
    และข้อบังคับของบริษัทฯ ตลอดจนมติที่ประชุมผู้ถือหุ้น

ทั้งนี้ กำหนดให้รายการที่กรรมการหรือบุคคลที่อาจมีความขัดแย้ง มีส่วนได้เสีย
หรืออาจมีความขัดแย้งทางผลประโยชน์อื่นใดกับบริษัทฯ ให้กรรมการซึ่งมีส่วนได้เสียในเรื่องนั้น
ไม่มีสิทธิออกเสียงลงคะแนนในเรื่องนั้น

นอกจากนั้น
ในกรณีต่อไปนี้จะต้องได้รับความเห็นชอบจากที่ประชุมคณะกรรมการและที่ประชุมผู้ถือหุ้นด้วยคะแนนเสียงไม่น้อยกว่า
3 ใน 4 ของจำนวนเสียงทั้งหมดของผู้ถือหุ้นที่เข้าประชุมและมีสิทธิออกเสียงลงคะแนน

-   การขายหรือโอนกิจการของบริษัทฯทั้งหมดหรือบางส่วนที่สำคัญ

-   การซื้อหรือรับโอนกิจการของบริษัทอื่น หรือบริษัทเอกชนมาเป็นของบริษัทฯ

-   การทำ แก้ไข หรือเลิกสัญญาเกี่ยวข้องการให้เช่ากิจการของบริษัทฯทั้งหมดหรือบางส่วนที่สำคัญ
    การมอบหมายให้บุคคลอื่นเข้าจัดการธุรกิจของบริษัทฯ
    หรือการรวมกิจการกับบุคคลอื่นโดยมีวัตถุประสงค์จะแบ่งกำไรขาดทุนกัน

-   การแก้ไขเพิ่มเติมหนังสือบริคณห์สนธิหรือข้อบังคับ

-   การเพิ่มทุน การลดทุน การออกหุ้นกู้ การควบหรือเลิกบริษัทฯ

    1.  คณะกรรมการบริหาร

  คณะกรรมการบริหาร ประกอบด้วยกรรมการจำนวน 3 ท่าน มีรายชื่อดังต่อไปนี้

  1. พลตำรวจเอก ดร. ชิดชัย วรรณสถิตย์ ประธานกรรมการบริหาร

  2. นายเฉลิมชัย มหากิจศิริ กรรมการบริหาร

  3. นายเชีย วัน ฮัท โจเซฟ กรรมการบริหาร

ขอบเขต หน้าที่ และความรับผิดชอบของคณะกรรมการบริหาร

1.  มีอำนาจสั่งการวางแผน และดำเนินกิจการของบริษัทฯ
    ให้เป็นไปตามนโยบายที่คณะกรรมการบริษัทฯกำหนด

2.  กำหนดกลยุทธ์ในการดำเนินธุรกิจของบริษัทฯ

3.  กำหนดแผนเกี่ยวกับการลงทุนและการระดมทุนตามนโยบายของบริษัทฯ

4.  มีอำนาจจ้าง แต่งตั้ง ปลดออก ให้ออก ไล่ออก กำหนดอัตราค่าจ้าง ให้บำเหน็จรางวัล
    ปรับขึ้นเงินเดือน ค่าตอบแทน เงินโบนัส
    สำหรับพนักงานระดับผู้ช่วยกรรมการผู้จัดการและผู้ช่วยกรรมการผู้จัดการขึ้นไป

5.  มีอำนาจพิจารณากำหนดสวัสดิการพนักงานให้เหมาะสมกับสภาพการณ์ ประเพณีปฏิบัติ
    และสอดคล้องกับกฎหมายที่บังคับใช้อยู่

6.  พิจารณาวาระต่างๆ ก่อนเสนอขออนุมัติจากคณะกรรมการบริษัทฯ

7.  มีอำนาจอนุมัติการลงทุน การซื้อขายทรัพย์สินถาวรของบริษัทฯ การจัดซื้อจัดจ้าง
    การเข้าทำสัญญา หรือการทำนิติกรรมใดๆ
    ที่เกี่ยวข้องกับธุรกิจการค้าโดยปกติและตามวัตถุประสงค์ของบริษัทฯ
    โดยการอนุมัติดังกล่าวให้เป็นไปตามระเบียบอำนาจอนุมัติและดำเนินการของบริษัทฯ
    ซึ่งผ่านการพิจารณาจากคณะกรรมการบริษัทฯแล้ว

ทั้งนี้ การอนุมัติรายการของคณะกรรมการบริหารข้างต้น
จะไม่รวมถึงการอนุมัติรายการที่คณะกรรมการบริหารหรือบุคคลที่อาจมีความขัดแย้ง มีส่วนได้เสีย
หรืออาจมีความขัดแย้งทางผลประโยชน์ในลักษณะอื่นใดกับบริษัทฯ
รวมทั้งรายการที่กำหนดให้ต้องขอความเห็นชอบจากผู้ถือหุ้นในการทำรายการที่เกี่ยวโยงกันและการได้มาหรือจำหน่ายไปซึ่งสินทรัพย์ที่สำคัญของบริษัทฯ
เพื่อให้สอดคล้องกับข้อกำหนดของตลาดหลักทรัพย์แห่งประเทศไทย

1.  คณะกรรมการตรวจสอบ

  คณะกรรมการตรวจสอบ ประกอบด้วยกรรมการจำนวน 3 ท่าน มีรายชื่อดังต่อไปนี้

  1. นายเอกวัจน์ อมรวิวัฒน์ ประธานกรรมการตรวจสอบ

  2. พลตำรวจโท คำรบ ปัญญาแก้ว กรรมการตรวจสอบ

  3. นายสุชาติ ธรรมาพิทักษ์กุล กรรมการตรวจสอบ

หมายเหตุ

- พลตำรวจโท คำรบ ปัญญาแก้ว ได้รับการแต่งตั้งให้ดำรงตำแหน่งกรรมการตรวจสอบ ตั้งแต่วันที่
24 มกราคม 2556

  ขอบเขต หน้าที่ และความรับผิดชอบและรายงานต่อคณะกรรมการบริษัทฯ

1.  สอบทานให้บริษัทฯ มีรายงานทางการเงินที่ถูกต้องและเพียงพอ

2.  สอบทานให้บริษัทฯ มีการควบคุมภายใน (Internal Control) และการตรวจสอบภายใน
    (Internal Audit) ที่เหมาะสมและมีประสิทธิผล
    และพิจารณาความเป็นอิสระของหน่วยงานตรวจสอบภายใน
    ตลอดจนให้ความเห็นชอบในการพิจารณาแต่งตั้ง โยกย้าย
    เลิกจ้างหัวหน้าหน่วยงานตรวจสอบภายใน
    หรือหน่วยงานอื่นใดที่รับผิดชอบเกี่ยวกับการตรวจสอบภายใน

3.  สอบทานให้บริษัทฯ ปฏิบัติตามกฎหมายว่าด้วยหลักทรัพย์และตลาดหลักทรัพย์ฯ
    ข้อกำหนดของตลาดหลักทรัพย์ฯ และกฎหมายที่เกี่ยวข้องกับธุรกิจของบริษัทฯ

4.  พิจารณา คัดเลือก เสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัทฯ
    และเสนอค่าตอบแทนของบุคคลดังกล่าว รวมทั้งเข้าร่วมประชุมกับผู้สอบบัญชี
    โดยไม่มีฝ่ายจัดการเข้าร่วมประชุมด้วยอย่างน้อยปีละ 1 ครั้ง

5.  พิจารณารายการที่เกี่ยวโยงกัน
    หรือรายการที่อาจมีความขัดแย้งทางผลประโยชน์ให้เป็นไปตามกฎหมายและข้อกำหนดของตลาดหลักทรัพย์ฯ
    ทั้งนี้เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัทฯ

6.  จัดทำรายงานของคณะกรรมการตรวจสอบโดยเปิดเผยไว้ในรายงานประจำปีของบริษัทฯ
    ซึ่งรายงานดัง กล่าวต้องลงนามโดยประธานคณะกรรมการตรวจสอบ
    และต้องประกอบด้วยข้อมูลดังต่อไปนี้

    1.  ความเห็นเกี่ยวกับความถูกต้อง ครบถ้วน
        เป็นที่เชื่อถือได้ของรายงานทางการเงินของบริษัทฯ

    2.  ความเห็นเกี่ยวกับความเพียงพอของระบบควบคุมภายในของบริษัทฯ

    3.  ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์ฯ
        ข้อกำหนดของตลาดหลักทรัพย์ฯ หรือกฎหมายที่เกี่ยวข้องกับธุรกิจของบริษัทฯ

    4.  ความเห็นเกี่ยวกับความเหมาะสมของผู้สอบบัญชี

    5.  ความเห็นเกี่ยวกับรายการที่อาจมีความขัดแย้งทางผลประโยชน์

    6.  จำนวนการประชุมคณะกรรมการตรวจสอบ
        และการเข้าร่วมประชุมของกรรมการตรวจสอบแต่ละท่าน

    7.  ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร
        (Charter)

    8.  รายการอื่นที่เห็นว่าผู้ถือหุ้นและผู้ลงทุนทั่วไปควรทราบภายใต้ขอบเขตหน้าที่
        และความรับผิดชอบที่ได้มอบหมายจากคณะกรรมการบริษัทฯ

7.  ปฏิบัติงานอื่นใดตามที่คณะกรรมการของบริษัทฯ
    มอบหมายด้วยความเห็นชอบจากคณะกรรมการตรวจสอบ

  วาระการดำรงตำแหน่งของคณะกรรมการตรวจสอบ

คณะกรรมการตรวจสอบมีวาระอยู่ในตำแหน่งคราวละ 3 ปี
กรรมการตรวจสอบซึ่งพ้นจากตำแหน่งตามวาระอาจแต่งตั้งให้กลับมาใหม่ได้
ในกรณีที่ตำแหน่งกรรมการตรวจสอบว่างลงเพราะเหตุอื่นใดนอกจากถึงคราวออกตามวาระ
ให้คณะกรรมการบริษัทฯแต่งตั้งบุคคลที่มีคุณสมบัติครบถ้วนเป็นกรรมการตรวจสอบเพื่อให้กรรมการตรวจสอบมีจำนวนครบตามที่คณะกรรมการบริษัทฯกำหนด
โดยบุคคลที่เข้าเป็นกรรมการตรวจสอบแทนอยู่ในตำแหน่งได้เพียงวาระที่เหลืออยู่ของกรรมการตรวจสอบซึ่งตนทดแทน

1.  คณะกรรมการสรรหาและกำหนดค่าตอบแทน

  คณะกรรมการสรรหาและกำหนดค่าตอบแทน ประกอบด้วยกรรมการจำนวน 3 ท่าน
  มีรายชื่อดังต่อไปนี้

  1. นายเชีย วัน ฮัท โจเซฟ ประธานกรรมการสรรหาและกำหนดค่าตอบแทน

  2. น.ส. อุษณา มหากิจศิริ กรรมการสรรหาและกำหนดค่าตอบแทน

  3. นายสุชาติ ธรรมาพิทักษ์กุล กรรมการสรรหาและกำหนดค่าตอบแทน

  ขอบเขต อำนาจหน้าที่ และความรับผิดชอบของคณะกรรมการสรรหาและกำหนดค่าตอบแทน
  มีดังต่อไปนี้

1.  พิจารณาและนำเสนอโครงสร้าง องค์ประกอบ
    รวมทั้งคุณสมบัติของคณะกรรมการและกรรมการชุดย่อยของบริษัทฯ

2.  เสนอแนะรายชื่อผู้ที่เหมาะสมที่จะดำรงตำแหน่งกรรมการต่อคณะกรรมการเพื่อนำเสนอต่อที่ประชุมผู้ถือหุ้นในกรณีที่ตำแหน่งว่างลงเนื่องจากครบวาระ
    และนำเสนอต่อคณะกรรมการในกรณีอื่นๆ

3.  พิจารณากลั่นกรองผู้ที่เหมาะสมที่จะดำรงตำแหน่งกรรมการผู้จัดการ ในกรณีที่มีตำแหน่งว่าง
    รวมทั้งกำหนดแผนการสืบทอดตำแหน่งผู้บริหารระดับสูง    

4.  แต่งตั้ง เลื่อนตำแหน่ง โยกย้าย ถอดถอนผู้บริหารระดับสูงของบริษัทฯ
    ระดับกรรมการผู้จัดการและผู้บริหาร รวมทั้งผู้บริหารของบริษัทย่อยที่บริษัทฯ
    มีอำนาจแต่งตั้งซึ่งมีระดับเทียบเท่าผู้บริหารของบริษัทฯขึ้นไป

5.  ให้ความเห็นชอบผลประเมินการปฏิบัติงานของผู้บริหารระดับสูงของบริษัทฯ
    (ระดับกรรมการผู้จัดการและผู้บริหาร)

6.  เสนอแนะโครงสร้างค่าตอบแทนกรรมการ กรรมการผู้จัดการ และผู้บริหารของบริษัทฯ
    และบริษัทย่อย รวมถึงค่าเบี้ยประชุม โบนัสประจำปี สวัสดิการ และผลประโยชน์ตอบแทนอื่นๆ
    ทั้งที่เป็นตัวเงิน และมิใช่ตัวเงิน

7.  พิจารณาความเสี่ยงเกี่ยวกับการบริหารทรัพยากรบุคคล

8.  ปฏิบัติหน้าที่อื่นใดตามที่คณะกรรมการบริษัทฯ มอบหมาย

ในการปฏิบัติงานตามขอบเขตอำนาจหน้าที่ให้คณะกรรมการสรรหาและกำหนดค่าตอบแทน
มีอำนาจเรียก สั่งการให้ฝ่ายจัดการ หัวหน้าหน่วยงาน หรือพนักงานของบริษัทฯ
ที่เกี่ยวข้องมาให้ความเห็น ร่วมประชุม หรือส่งเอกสารที่เห็นว่าเกี่ยวข้องจำเป็น นอกจากนั้น
ในการปฏิบัติหน้าที่ภายใต้ขอบเขตอำนาจหน้าที่ของข้อบังคับฉบับนี้
คณะกรรมการสรรหาและกำหนดค่าตอบแทนอาจขอคำปรึกษาจากที่ปรึกษาอิสระภายนอก
หรือผู้เชี่ยวชาญในวิชาชีพอื่นๆ หากเห็นว่ามีความจำเป็นและเหมาะสม
โดยบริษัทจะเป็นผู้รับผิดชอบในเรื่องค่าใช้จ่ายทั้งหมด

1.  ผู้บริหารระดับสูงของบริษัทฯ

  บริษัทมีผู้บริหารระดับสูง จำนวน 8 ท่าน มีรายชื่อดังต่อไปนี้

1.  นายวิชาย ชื่นสุขสวัสดิ์¹ รักษาการ กรรมการผู้จัดการ

2.  นายกฤษฎา หลีอาภรณ์² รองกรรมการผู้จัดการ / รักษาการ ผู้ช่วยกรรมการผู้จัดการ
    สายงานบัญชีการเงินและสนับสนุนปฎิบัติการ

3.  นายวศะ โฆษะทัต รักษาการ ผู้ช่วยกรรมการผู้จัดการ สายงานขายและการตลาด

4.  นายพัฒน์พงษ์ พงษ์เสถียรศักดิ์³ รักษาการ ผู้ช่วยกรรมการผู้จัดการ
    สายงานจัดหาวัตถุดิบและระบบการขนส่ง

5.  นายอนันต์ เพชโรภาส⁴ รักษาการ ผู้อำนวยการ ปฎิบัติการ

6.  นายเสริมศักดิ์ ยั่งยืน⁵ รักษาการ ผู้อำนวยการ บริหาร

7.  นายพงษ์ศักดิ์ ปาระพรหม⁶ ผู้ช่วยกรรมการผู้จัดการ สายงานบัญชีการเงิน
    และสนับสนุนปฏิบัติการ

8.  นายบุญทา จันทร์ตาธรรม⁷ ผู้ช่วยกรรมการผู้จัดการ สายงานสนับสนุนปฏิบัติการ

9.  นายธนากร พิทยธนเกียรติ⁸ ผู้จัดการฝ่ายการเงิน

10. นายมณเฑียร เพียรจรรยาวัฒน์⁹ ผู้จัดการอาวุโส ฝ่ายการเงินและพัฒนาการลงทุน

11. นางสาวรัชฎาภรณ์ ดำรงค์สินธุ์ ผู้จัดการฝ่ายบัญชี

  หมายเหตุ

  ¹นายวิชาย ชื่นสุขสวัสดิ์ ลาออกจากการเป็นรักษาการ กรรมการผู้จัดการ เมื่อวันที่ 1 ธันวาคม
  2556 และบริษัทได้แต่งตั้งคุณกฤษฎา หลีอาภรณ์ เข้าดำรงตำแหน่งแทน

  ²นายกฤษฎา หลีอาภรณ์ เข้าดำรงตำแหน่งรองกรรมการผู้จัดการ และรักษาการ
  ผู้ช่วยกรรมการผู้จัดการ สายงานบัญชีการเงินและสนับสนุนปฎิบัติการ เมื่อวันที่ 9 กันยายน 2556

  ³นายพัฒน์พงษ์ พงษ์เสถียรศักดิ์ ลาออกจากตำแหน่งรักษาการ ผู้ช่วยกรรมการผู้จัดการ
  สายงานจัดหาวัตถุดิบและระบบการขนส่ง เมื่อวันที่ 1 พฤศจิกายน 2556

  ⁴นายอนันต์ เพชโรภาส ลาออกจากตำแหน่งรักษาการ ผู้อำนวยการ ปฎิบัติการ เมื่อวันที่ 1
  เมษายน 2556

  ⁵นายเสริมศักดิ์ ยั่งยืน ลาออกจากตำแหน่งรักษาการ ผู้อำนวยการ บริหาร เมื่อวันที่ 1 กันยายน
  2556

  ⁶นายพงษ์ศักดิ์ ปาระพรหม ลาออกจากตำแหน่งผู้ช่วยกรรมการผู้จัดการ สายงานบัญชีการเงิน
  และสนับสนุนปฏิบัติการ เมื่อวันที่ 1 กันยายน 2556

  ⁷นายบุญทา จันทร์ตาธรรม ลาออกจากตำแหน่งผู้ช่วยกรรมการผู้จัดการ
  สายงานสนับสนุนปฏิบัติการ เมื่อวันที่ 1 พฤษภาคม 2556

  ⁸นายธนากร พิทยธนเกียรติ ลาออกจากตำแหน่งผู้จัดการฝ่ายการเงิน เมื่อวันที่ 8 กรกฎาคม
  2556

  ⁹นายมณเฑียร เพียรจรรยาวัฒน์ ลาออกจากตำแหน่ง
  ผู้จัดการอาวุโสฝ่ายการเงินและพัฒนาการลงทุน เมื่อวันที่ 16 มีนาคม 2556

  ขอบเขตอำนาจหน้าที่ของกรรมการผู้จัดการ

1.  เป็นผู้ตัดสินใจในเรื่องที่สำคัญของบริษัทฯ กำหนดภารกิจ วัตถุประสงค์
    แนวทางตามนโยบายของบริษัทฯ รวมถึงการกำกับดูแลการดำเนินงานโดยรวม ผลผลิต
    ความสัมพันธ์กับลูกค้า และต้องรับผิดชอบต่อคณะกรรมการบริหาร คณะกรรมการบริษัท

2.  มีอำนาจอนุมัติค่าใช้จ่ายในการดำเนินธุรกรรมตามปกติของบริษัทฯในวงเงินไม่เกิน 1 ล้านบาท

3.  พิจารณาเรื่องการระดมทุนของบริษัทฯ เพื่อนำเสนอต่อคณะกรรมการบริหาร

4.  มีอำนาจจ้าง แต่งตั้ง ปลดออก ให้ออก ไล่ออก กำหนดอัตราค่าจ้าง ให้บำเหน็จรางวัล
    ปรับขึ้นเงินเดือน ค่าตอบแทน
    เงินโบนัสสำหรับพนักงานระดับต่ำกว่าผู้ช่วยกรรมการผู้จัดการลงมา

5.  มีอำนาจกระทำการและแสดงตนเป็นตัวแทนบริษัทฯต่อบุคคลภายนอกในกิจการที่เกี่ยวข้อง
    และเป็นประโยชน์ต่อบริษัทฯ

6.  อนุมัติการแต่งตั้งที่ปรึกษาด้านต่างๆ ที่จำเป็นต่อการดำเนินงาน
    โดยได้รับความเห็นชอบจากกรรมการบริหาร

7.  ดำเนินกิจการที่เกี่ยวข้องกับการบริหารงานทั่วไปของบริษัทฯ

8.  ดำเนินกิจการอื่นๆที่คณะกรรมการบริษัทฯและ/หรือคณะกรรมการบริหารมอบหมาย

แต่ทั้งนี้
การอนุมัติรายการของกรรมการผู้จัดการข้างต้นจะไม่รวมถึงการอนุมัติรายการที่ทำให้กรรมการผู้จัดการหรือบุคคลที่อาจมีความขัดแย้ง
มีส่วนได้เสียหรืออาจมีความขัดแย้งทางผลประโยชน์ในลักษณะอื่นใดกับบริษัทฯ
รวมทั้งรายการที่กำหนดให้ต้องขอความเห็นชอบจากผู้ถือหุ้นในการทำรายการที่เกี่ยวโยงกันและการได้มาหรือจำหน่ายไปซึ่งสินทรัพย์ที่สำคัญของบริษัทฯ
เพื่อให้สอดคล้องกับข้อกำหนดของตลาดหลักทรัพย์ฯในเรื่องดังกล่าว

  คุณสมบัติของผู้บริหาร

ผู้บริหารขอรับรองว่า เป็นผู้มีจริยธรรม มีความสามารถ มีประสบการณ์ในธุรกิจ
มีการบริหารงานด้วยความซื่อสัตย์สุจริตและระมัดระวังเพื่อประโยชน์ของบริษัทฯ
มีความตั้งใจที่จะดำเนินธุรกิจอย่างต่อเนื่อง
มีความเข้าใจและรับผิดชอบต่อสาธารณชนและไม่มีลักษณะต้องห้ามตามข้อ 17
ของประกาศคณะกรรมการกำกับหลักทรัพย์และตลาดหลักทรัพย์ฯ ที่ กจ.12/2543 เรื่อง
การขออนุญาตและการอนุญาตให้เสนอขายหุ้นที่ออกใหม่

1.  ค่าตอบแทนผู้บริหาร

    1.  ค่าตอบแทนที่เป็นตัวเงิน

  ค่าตอบแทนคณะกรรมการบริษัทฯ (ณ 30 กันยายน 2556)

+---------+-----------+---------------+------+-----+------+---------+
| ชื่อ –    |           | ตำแหน่ง        | 2556 |     |      |         |
| นามสกุล  |           |               |      |     |      |         |
+---------+-----------+---------------+------+-----+------+---------+
|         |           |               |      | ค   |      |         |
|         |           |               | ค่าตอ | ่าเบ |      |         |
|         |           |               | บแทน | ี้ยปร |      |         |
|         |           |               |      | ะชุม |      |         |
|         |           |               | (บา  | (   |      |         |
|         |           |               | ท/ปี) | บาท |      |         |
|         |           |               |      | /ปี) |      |         |
+---------+-----------+---------------+------+-----+------+---------+
|         |           |               |      |     | กร   | กรรมก   |
|         |           |               |      |  กร | รมกา | ารสรรหา |
|         |           |               |      | รมก | รตรว |         |
|         |           |               |      | ารบ | จสอบ | แล      |
|         |           |               |      | ริษัท |      | ะกำหนดค |
|         |           |               |      |     |      | ่าตอบแทน |
+---------+-----------+---------------+------+-----+------+---------+
| 1.  พลต |           | ประธานกรรมการ | ไม่รับ |     |      |         |
| ำรวจเอก |           |               | ค่าตอ |     |      |         |
|     ดร. |           |               | บแทน |     |      |         |
|         |           |               | เ    |     |      |         |
|    ชิดชัย |           |               | นื่องจ |     |      |         |
|     ว   |           |               | ากได |     |      |         |
| รรณสถิตย์ |           |               | ้รับเป |     |      |         |
|         |           |               | ็นเงิน |     |      |         |
|         |           |               | เดือน |     |      |         |
+---------+-----------+---------------+------+-----+------+---------+
| 2.  นา  |   มหากิจศิริ | รอง           | ไม่รับ |     |      |         |
| ยเฉลิมชัย |           | ประธานกรรมการ | ค่าตอ |     |      |         |
|         |           |               | บแทน |     |      |         |
|         |           |               | เ    |     |      |         |
|         |           |               | นื่องจ |     |      |         |
|         |           |               | ากได |     |      |         |
|         |           |               | ้รับเป |     |      |         |
|         |           |               | ็นเงิน |     |      |         |
|         |           |               | เดือน |     |      |         |
+---------+-----------+---------------+------+-----+------+---------+
| 3.      |           | กรรมการ       | ไม่ม  |     |      |         |
| นายสมพร |  จิตเป็นธม* |               | ีค่าตอ |     |      |         |
|         |           |               | บแทน |     |      |         |
|         |           |               | เนื่อง |     |      |         |
|         |           |               | จากเ |     |      |         |
|         |           |               | ข้าดำ |     |      |         |
|         |           |               | รงตำ |     |      |         |
|         |           |               | แหน่ง |     |      |         |
|         |           |               |      |     |      |         |
|         |           |               | เม   |     |      |         |
|         |           |               | ื่อวันที่ |     |      |         |
|         |           |               | 6    |     |      |         |
|         |           |               | พฤศจ |     |      |         |
|         |           |               | ิกายน |     |      |         |
|         |           |               | 2556 |     |      |         |
+---------+-----------+---------------+------+-----+------+---------+
| 4.      |           | กรรมการ /     | ไม่รับ |     |      |         |
|  นายเชีย |           | ประธานกรรมการ | ค่าตอ |     |      |         |
|     วัน  |           |               | บแทน |     |      |         |
|     ฮัท  |           | สรรหาและ      | เ    |     |      |         |
|         |           | กำหนดค่าตอบแทน | นื่องจ |     |      |         |
|   โจเซฟ |           |               | ากได |     |      |         |
|         |           |               | ้รับเป |     |      |         |
|         |           |               | ็นเงิน |     |      |         |
|         |           |               | เดือน |     |      |         |
+---------+-----------+---------------+------+-----+------+---------+
| 5       | มหากิจศิริ   | กรรมการ /     | 240  | 90, | -    | 15,000  |
| .  น.ส. |           | กรรมการสรรหา  | ,000 | 000 |      |         |
|         |           |               |      |     |      |         |
|    อุษณา |           | และ           |      |     |      |         |
|         |           | กำหนดค่าตอบแทน |      |     |      |         |
+---------+-----------+---------------+------+-----+------+---------+
| 6.  นา  | อมรวิวัฒน์   | กรรมการอิสระ / | 240  | 1   | 180  | -       |
| ยเอกวัจน์ |           |               | ,000 | 35, | ,000 |         |
|         |           | ประธานก       |      | 000 |      |         |
|         |           | รรมการตรวจสอบ |      |     |      |         |
+---------+-----------+---------------+------+-----+------+---------+
| 7.      | ธร        | กรรมการอิสระ / | 240  | 1   | 150  | 15,000  |
| นายสุชาติ | รมาพิทักษ์กุล | กรรมการ       | ,000 | 05, | ,000 |         |
|         |           |               |      | 000 |      |         |
|         |           | ตรวจสอบ /     |      |     |      |         |
|         |           | กรรมการสรรหา  |      |     |      |         |
|         |           |               |      |     |      |         |
|         |           | และ           |      |     |      |         |
|         |           | กำหนดค่าตอบแทน |      |     |      |         |
+---------+-----------+---------------+------+-----+------+---------+
| 8.  พล  |           | กรรมการอิสระ / | 180  | 90, | 105  | -       |
| ตำรวจโท |           |               | ,000 | 000 | ,000 |         |
|         |           | ก             |      |     |      |         |
|    คำรบ |           | รรมการตรวจสอบ |      |     |      |         |
|     ป   |           |               |      |     |      |         |
| ัญญาแก้ว* |           |               |      |     |      |         |
+---------+-----------+---------------+------+-----+------+---------+
| 9.  น   | วงศ       | กรรมการอิสระ   | 180  | 90, | -    | -       |
| ายธราธร | ์ประศาสตร์* |               | ,000 | 000 |      |         |
+---------+-----------+---------------+------+-----+------+---------+

หมายเหตุ

- พลตำรวจโท คำรบ ปัญญาแก้ว ได้รับการแต่งตั้งให้ดำรงตำแหน่งกรรมการอิสระ
และกรรมการตรวจสอบ ตั้งแต่วันที่ 24 มกราคม 2556

- นายธราธร วงศ์ประศาสตร์ ได้รับการแต่งตั้งให้ดำรงตำแหน่งกรรมการอิสระ ตั้งแต่วันที่ 24
มกราคม 2556

- นายสมพร จิตเป็นธม ดำรงตำแหน่งกรรมการแทนหม่อมหลวงจันทรจุฑา จันทรทัต เมื่อวันที่ 6
พฤศจิกายน 2556

  ผู้บริหารของบริษัทฯ

ในรูปของเงินเดือน (ไม่รวม ผู้จัดการฝ่ายการเงิน และผู้จัดการฝ่ายบัญชี) ในปี 2556 จำนวน 8
คน รวมทั้งสิ้น 18,186,166.66 บาท (ณ 30 กันยายน 2556) เนื่องจากโบนัสจ่ายเดือนธันวาคม
จึงมิได้แสดงในรายงานประจำปี 2556 นี้

1.  ค่าตอบแทนอื่นๆ

  ค่าตอบแทนอื่นของกรรมการ

- ไม่มี -

  ค่าตอบแทนอื่นของผู้บริหาร

บริษัทฯ ได้จัดให้มีกองทุนสำรองเลี้ยงชีพให้กับพนักงานบริษัทฯ
โดยมีเงื่อนไขการสมทบกองทุนในอัตราร้อยละ 5 ร้อยละ 7 และร้อยละ 10 โดยในปี 2556
ไม่มีผู้บริหารท่านใดสมัครกองทุนสำรองเลี้ยงชีพ

1.  การกำกับดูแลกิจการ

หลักการประพฤติปฏิบัติและจรรยาบรรณ

บริษัทฯ ได้ปฏิบัติตามหลักการของการกำกับดูแลกิจการที่ดี โดยได้มีการจัดแบ่งหมวดหมู่ออกเป็น 5
หมวด ตามแนวทางของตลาดหลักทรัพย์แห่งประเทศไทย เนื่องจากการกำกับดูแลกิจการที่ดี
จะช่วยให้บริษัทฯมีความน่าเชื่อถือเพิ่มขึ้นสร้างความสามารถในการแข่งขันระยะยาวกับบริษัทอื่นๆได้
โดยมีรายละเอียดแต่ละข้อดังนี้

  หมวดที่ 1 สิทธิของผู้ถือหุ้น

บริษัทฯ ให้ความสำคัญสิทธิของผู้ถือหุ้น
จึงได้กำหนดแนวทางดำเนินการต่างๆเพื่อสร้างความมั่นใจว่าผู้ถือหุ้นได้รับการคุ้มครองสิทธิขั้นพื้นฐาน
อันได้แก่ การซื้อขายหรือโอนหุ้น การได้รับข้อมูลของบริษัทฯอย่างเพียงพอ การเข้าร่วมการประชุม
ผู้ถือหุ้นรวมถึงการใช้สิทธิลงคะแนนในเรื่องที่สำคัญๆของบริษัทฯ รวมทั้งการมีส่วนแบ่งในกำไร
เป็นต้น ดังนี้

1.  จัดส่งหนังสือเชิญประชุมผู้ถือหุ้นและเอกสารประกอบให้แก่ผู้ถือหุ้นเป็นการล่วงหน้าอย่างครบถ้วน
    โดยหนังสือเชิญประชุมมีรายละเอียดระเบียบวาระการประชุม
    เอกสารประกอบระเบียบวาระต่างๆ พร้อมความเห็นของคณะกรรมการบริษัทฯ
    หนังสือมอบฉันทะทุกแบบตามที่กระทรวงพาณิชย์กำหนด และรายชื่อของกรรมการอิสระ
    เพื่อให้ผู้ถือหุ้นสามารถเลือกที่จะมอบฉันทะให้เข้าประชุมแทนได้
    รวมทั้งแผนที่แสดงสถานที่ประชุม
    ซึ่งในหนังสือเชิญประชุมจะแจ้งรายละเอียดของเอกสารที่ผู้ถือหุ้นจะต้องนำมาแสดงในวันประชุมด้วย
    เพื่อรักษาสิทธิในการเข้าประชุม รวมถึงข้อบังคับบริษัทฯเกี่ยวกับการประชุมผู้ถือหุ้น
    และการออกเสียงลงคะแนน นอกจากนี้
    ผู้ถือหุ้นยังสามารถเข้าดูข้อมูลต่างๆเกี่ยวกับระเบียบวาระการประชุมของแต่ละครั้งได้ทางเว็บไซต์ของบริษัทฯเป็นการล่วงหน้าก่อนได้รับเอกสารการประชุมด้วย
    ซึ่งบริษัทฯได้เปิดให้ผู้ถือหุ้นลงทะเบียนล่วงหน้าก่อนการประชุมอย่างน้อยหนึ่งชั่วโมง

2.  ก่อนเริ่มการประชุมทุกครั้ง
    ประธานกรรมการจะชี้แจงวิธีการลงคะแนนและนับคะแนนตามที่ระบุไว้อย่างชัดเจนในข้อบังคับของบริษัทฯ
    โดยบริษัทฯได้ดำเนินการนับคะแนนเสียงของผู้ถือหุ้นที่ยังไม่ได้ลงคะแนนทุกระเบียบวาระในห้องประชุม
    และแสดงผลสรุปของคะแนนเสียงทุกระเบียบวาระอย่างชัดเจนในห้องประชุม
    ซึ่งบริษัทฯจะจัดแยกการลงคะแนนเสียงสำหรับแต่ละเรื่องอย่างชัดเจน
    เพื่อรักษาสิทธิของผู้ถือหุ้นด้วย

3.  ประธานกรรมการจัดสรรเวลาการประชุมอย่างเพียงพอ
    และดำเนินการประชุมอย่างเหมาะสมและโปร่งใส โดยในระหว่างการประชุม
    จะเปิดโอกาสให้ผู้ถือหุ้นได้แสดงความคิดเห็นและซักถามอย่างทั่วถึง
    ก่อนจะให้ลงคะแนนและสรุปมติที่ประชุมของแต่ละระเบียบวาระ

4.  ให้สิทธิผู้ถือหุ้นที่มาร่วมประชุมผู้ถือหุ้นภายหลังเริ่มการประชุมแล้ว
    มีสิทธิออกเสียงหรือลงคะแนนในระเบียบวาระที่อยู่ระหว่างการพิจารณาและยังไม่ได้ลงมติ

5.  กรรมการทุกคนเข้าร่วมการประชุมผู้ถือหุ้น
    โดยกรรมการที่ดำรงตำแหน่งในคณะกรรมการเฉพาะเรื่องต่างๆ
    จะร่วมชี้แจงรายละเอียดที่เกี่ยวข้องของระเบียบวาระต่างๆ รวมถึงตอบข้อซักถามของผู้ถือหุ้น
    (ถ้ามี) ด้วย

6.  เผยแพร่ข้อมูลข่าวสารให้แก่ผู้ถือหุ้นอย่างสม่ำเสมอ ผ่านช่องทางของตลาดหลักทรัพย์ฯ
    สื่อหรือสิ่งพิมพ์ต่างๆ รวมทั้งเว็บไซต์ของบริษัทฯ

7.  จัดให้มีช่องทางที่ผู้ถือหุ้นรายย่อยสามารถติดต่อขอข้อมูลได้โดยตรงทาง E-mail Address
    ของบริษัทฯ นอกจากนี้
    ผู้ถือหุ้นรายย่อยยังสามารถติดต่อขอข้อมูลได้โดยตรงจากเลขานุการบริษัทฯ หรือ
    หน่วยงานนักลงทุนสัมพันธ์

8.  เปิดเผยโครงสร้างการถือหุ้นในบริษัทย่อยอย่างชัดเจน
    เพื่อให้ผู้ถือหุ้นมั่นใจว่ามีโครงสร้างการดำเนินงานที่มีความโปร่งใสและตรวจสอบได้

9.  ดำเนินงานอย่างมีประสิทธิภาพในการสร้างความเจริญเติบโตอย่างยั่งยืนแก่องค์กร
    เพื่อให้ผู้ถือหุ้นได้รับผลตอบแทนที่เหมาะสม

  หมวดที่ 2 การปฏิบัติต่อผู้ถือหุ้นอย่างเท่าเทียมกัน

บริษัทฯ ให้ความสำคัญและดูแลให้มีการปฏิบัติต่อผู้ถือหุ้นทุกรายอย่างเท่าเทียมกันและเป็นธรรม
โดยได้ดำเนินการต่างๆ ดังต่อไปนี้

(1) เปิดโอกาสให้ผู้ถือหุ้นสามารถเสนอเพิ่มระเบียบวาระการประชุมผู้ถือหุ้นได้ล่วงหน้าก่อนการประชุม
    ซึ่งได้ประกาศแจ้งให้ทราบโดยทั่วกันผ่านช่องทางของตลาดหลักทรัพย์แห่งประเทศไทยล่วงหน้าก่อนการประชุม
    รวมทั้งได้แจ้งให้ทราบถึงหลักเกณฑ์ในการพิจารณาว่าจะรับเรื่องที่เสนอมานั้นอย่างชัดเจน
    โดยได้เผยแพร่ไว้บนเว็บไซต์ของบริษัทฯด้วย

(2) เปิดโอกาสให้ผู้ถือหุ้นสามารถเสนอชื่อบุคคลเพื่อเข้ารับเลือกเป็นกรรมการ
    ซึ่งผู้ที่ได้รับการเสนอชื่อจะต้องมีคุณสมบัติครบถ้วนตามข้อสรุปคุณสมบัติกรรมการบริษัทฯ
    และต้องให้ความยินยอมในการเสนอชื่อด้วย
    เพื่อบริษัทฯจะได้ดำเนินการตามกระบวนการสรรหาของบริษัทฯ ต่อไป
    ซึ่งบริษัทฯได้ประกาศแจ้งการรับเสนอชื่อรวมถึงหลักเกณฑ์ต่างๆ
    ผ่านช่องทางของตลาดหลักทรัพย์แห่งประเทศไทยล่วงหน้าก่อนการประชุม
    โดยได้เผยแพร่ไว้บนเว็บไซต์ของบริษัทฯด้วย ทั้งนี้
    การคัดเลือกกรรมการในที่ประชุมบริษัทฯจัดให้มีการลงคะแนนเสียงเลือกตั้งกรรมการเป็นรายบุคคล

(3) ดำเนินการประชุมผู้ถือหุ้นตามลำดับระเบียบวาระที่ได้แจ้งไว้ในหนังสือเชิญประชุมเสมอ
    และมีนโยบายที่จะไม่เพิ่มระเบียบวาระในที่ประชุมโดยไม่ได้แจ้งให้ผู้ถือหุ้นทราบล่วงหน้า
    เพื่อให้ผู้ถือหุ้นได้มีโอกาสศึกษาข้อมูลประกอบระเบียบวาระก่อนตัดสินใจ

(4) เสนอรายชื่อของกรรมการอิสระในหนังสือมอบฉันทะ
    เพื่อให้ผู้ถือหุ้นสามารถกำหนดการลงคะแนนเสียงได้เอง รวมทั้งเป็นทางเลือกในการมอบฉันทะ
    และมีโอกาสสามารถเลือกการมอบแก่กรรมการอิสระคนใดคนหนึ่ง

(5) ส่งเสริมให้ผู้ถือหุ้นใช้บัตรลงคะแนนเสียงสำหรับทุกระเบียบวาระ
    โดยจัดทำบัตรลงคะแนนแยกตามเรื่องที่สำคัญๆ
    เพื่อให้ผู้ถือหุ้นสามารถลงคะแนนได้ตามที่เห็นสมควร
    ซึ่งจะมีการเก็บบัตรลงคะแนนดังกล่าวในห้องประชุม
    เพื่อนำผลคะแนนมารวมคำนวณกับคะแนนเสียงที่ได้ลงไว้ล่วงหน้าในหนังสือมอบฉันทะ
    ก่อนที่จะประกาศแจ้งมติของคะแนนเสียงในห้องประชุม และเพื่อความโปร่งใส บริษัทฯ
    จะจัดเก็บบัตรลงคะแนนจากผู้ถือหุ้นเพื่อการตรวจสอบในภายหลังได้ด้วย

(6) บันทึกรายงานการประชุมอย่างถูกต้องครบถ้วน จัดส่งรายงานต่อตลาดหลักทรัพย์ฯ และ
    ก.ล.ต. แล้วหลังการประชุมเสร็จสิ้น 14 วัน
    และได้เผยแพร่รายงานดังกล่าวไว้บนเว็บไซต์ของบริษัทฯด้วย

(7) คณะกรรมการบริษัทฯได้กำหนดมาตรการป้องกันการใช้ข้อมูลภายในโดยมิชอบ (Insider
    Trading) ของบุคคลที่เกี่ยวข้องซึ่งหมายถึง คณะกรรมการผู้บริหารระดับสูงของบริษัทฯ
    และพนักงานในหน่วยงานที่เกี่ยวข้องกับข้อมูล
    (รวมทั้งคู่สมรสและบุตรที่ยังไม่บรรลุนิติภาวะของบุคคลดังกล่าว)

นอกจากนี้ ในกรณีที่กรรมการหรือผู้บริหารระดับสูงมีการซื้อขายหลักทรัพย์ของบริษัทฯ
ต้องรายงานการถือหลักทรัพย์ภายใน 3 วันทำการให้สำนักงาน
ก.ล.ต.ทราบเพื่อเผยแพร่ต่อสาธารณชนต่อไป

  หมวดที่ 3 บทบาทของผู้มีส่วนได้เสีย (The Role of Stakeholders)

บริษัทฯ ยึดมั่นในความรับผิดชอบต่อผู้มีส่วนเกี่ยวข้องทุกฝ่ายเพื่อประโยชน์ร่วมกันอย่างยั่งยืน
โดยการบริหารจัดการหรือการดำเนินธุรกิจของบริษัทฯไม่ว่าในเรื่องใดๆ
จะต้องไม่กระทบสิทธิหรือสร้างความเสียหายต่อผู้มีส่วนได้เสียที่เกี่ยวข้อง
และกรณีที่เกิดความเสียหาย บริษัทฯจะเป็นผู้กำหนดมาตรการที่เหมาะสมและเป็นประโยชน์กับทุกฝ่าย

  บริษัทฯได้ให้ความสำคัญต่อสิทธิของผู้มีส่วนได้เสียทุกกลุ่ม โดยมีรายละเอียดดังนี้

-   ผู้ถือหุ้น : นอกจากสิทธิขั้นพื้นฐาน สิทธิที่กำหนดไว้ในกฎหมาย ข้อบังคับบริษัทฯ
    สิทธิในการเข้าประชุมผู้ถือหุ้นและออกเสียงลงคะแนน
    สิทธิในการแสดงความคิดเห็นอย่างอิสระในที่ประชุมผู้ถือหุ้น
    รวมถึงสิทธิที่จะได้รับผลตอบแทนอย่างเป็นธรรมแล้ว
    บริษัทยังได้ให้สิทธิผู้ถือหุ้นในการเสนอแนะข้อคิดเห็นต่างๆ
    เกี่ยวกับการดำเนินธุรกิจของบริษัทฯในฐานะเจ้าของบริษัทฯผ่านกรรมการอิสระของบริษัทฯ
    โดยทุกๆข้อคิดเห็นจะได้รับการกลั่นกรองเพื่อเสนอต่อคณะกรรมการบริษัทฯต่อไป

-   พนักงาน : บริษัทฯถือว่าพนักงาน คือ ทรัพยากรที่มีค่าที่สำคัญยิ่ง
    และยังคงดำเนินการพัฒนาพนักงานทุกระดับให้มีขีดความสามารถในการรองรับนโยบายในการขยายธุรกิจ
    นอกจากนี้ บริษัทฯยังคงมุ่งเน้นการดูแลให้พนักงานปฏิบัติงานอย่างมีความสุข
    โดยปรับปรุงสภาพแวดล้อมในการทำงานให้ปลอดภัย ทันสมัย ดูแลสวัสดิการทั้งด้านสุขภาพ
    และนันทนาการต่างๆอย่างเหมาะสม

-   คู่ค้า : บริษัทฯมีการซื้อสินค้าและบริการจากคู่ค้าเป็นไปตามเงื่อนไขทางการค้า
    รวมถึงการปฏิบัติตามสัญญาต่อคู่ค้าอย่างยุติธรรม

-   เจ้าหนี้ : บริษัทฯได้กำหนดเงื่อนไขกับเจ้าหนี้ทุกรายให้เหมาะสมกับสภาวะการดำเนินธุรกิจ
    และปฏิบัติตามเงื่อนไขการกู้ยืมเงินตามข้อตกลง

-   ลูกค้า : บริษัทฯเอาใจใส่และรับผิดชอบต่อลูกค้า โดยการจัดหาสินค้าที่มีคุณภาพและมาตรฐาน
    รักษาความลับของลูกค้า และมีหน่วยงานที่ติดต่อกับลูกค้า รวมทั้งรับฟังข้อเสนอแนะ
    และข้อคิดเห็นจากลูกค้า

-   คู่แข่ง : บริษัทฯประพฤติตามกรอบกติกาการแข่งขันที่ดี
    หลีกเลี่ยงวิธีการไม่สุจริตเพื่อทำลายคู่แข่ง

-   ชุมชน : บริษัทฯ มีความรับผิดชอบต่อสภาพแวดล้อมของชุมชนและสังคม ทั้งนี้ บริษัทฯ
    จะปฏิบัติตามข้อกำหนดของกฎหมายและกฎระเบียบต่างๆที่เกี่ยวข้อง
    เพื่อให้สิทธิของผู้มีส่วนได้เสียเหล่านี้ได้รับการดูแลอย่างดี

-   ผู้สอบบัญชีอิสระ : บริษัทฯให้ความร่วมมือกับผู้สอบบัญชีในการเปิดเผยข้อมูลต่างๆ
    อย่างถูกต้องและโปร่งใส

-   สังคม : บริษัทฯ มุ่งจัดกิจกรรมเพื่อส่งเสริมคุณภาพของสังคมด้านต่างๆ เช่น สิ่งแวดล้อม
    การศึกษา การสร้างอาชีพในชุมชน เป็นต้น (รายละเอียดอยู่ในรายงานแห่งความยั่งยืน
    (Sustainability Report) ปี 2556

  หมวดที่ 4 การเปิดเผยข้อมูลและความโปร่งใส

การเปิดเผยสารสนเทศ เป็นหนึ่งในหลักการที่มีความสำคัญต่อการกำกับดูแลกิจการที่ดี
บริษัทฯให้ความสำคัญกับข้อมูลข่าวสารที่ต้องแจ้งแก่ตลาดหลักทรัพย์ฯ และผู้ถือหุ้น
ทั้งในด้านของความถูกต้อง ความเพียงพอ
ความรวดเร็วและความเท่าเทียมกันของการให้ข้อมูลแก่ทุกกลุ่ม โดยบริษัทฯจะเปิดเผยข้อมูลใน
www.umspcl.com หรือ สอบถามได้ที่ investor@uniquecoal.com โดยคุณกฤษฎา หลีอาภรณ์
รักษาการ กรรมการผู้จัดการ, รองกรรมการผู้จัดการ และรักษาการ ผู้ช่วยกรรมการผู้จัดการ
สายงานบัญชีการเงินและสนับสนุนปฏิบัติการ จะคอยดูแลให้ข้อมูลและตอบข้อซักถาม ซึ่งบริษัทฯ
จัดให้มีขั้นตอนที่ชัดเจนในการเปิดเผยข้อมูลต่อตลาดหลักทรัพย์ฯ ทั้งในกรณีปกติและกรณีเร่งด่วน

สารสนเทศที่สำคัญของบริษัทฯ ประกอบด้วย ข้อมูลทางการเงินและข้อมูลที่ไม่ใช่ทางการเงิน ในปี
2556 การเปิดเผยข้อมูลทางการเงิน โดยเฉพาะในส่วนของงบการเงินนั้น
ได้ผ่านการสอบทาน/ตรวจสอบจากผู้สอบบัญชีว่าถูกต้องตามที่ควรในสาระสำคัญตามหลักการบัญชีที่รับรองทั่วไป
และผ่านความเห็นชอบจากคณะกรรมการตรวจสอบ/คณะกรรมการบริษัทฯก่อนเปิดเผยแก่ผู้ถือหุ้น
โดยคณะกรรมการบริษัทฯ
ได้เปิดเผยรายงานความรับผิดชอบต่อรายงานทางการเงินในรายงานประจำปีด้วย
บริษัทฯได้เปิดเผยรายการระหว่างกัน บทวิเคราะห์ของฝ่ายจัดการ รวมถึง
รายงานการกำกับดูแลกิจการที่ดีไว้ในรายงานประจำปี และแบบแสดงรายการข้อมูลประจำปี (แบบ
56-1) เป็นต้น

ข้อมูลต่างๆของบริษัทฯที่ได้เปิดเผยแก่สาธารณชน รวมถึงผู้ถือหุ้นและนักลงทุนแล้ว
จะเผยแพร่ไว้ในเว็บไซต์ของ บริษัทฯ เช่น รายงานประจำปี แบบ 56-1 ข้อมูลบริษัทฯ
ในการจัดผลการดำเนินงานที่นำเสนอต่อนักวิเคราะห์รายไตรมาส ข่าวประชาสัมพันธ์ เป็นต้น ทั้งนี้
บริษัทฯได้มีการปรับปรุงหน้าเว็บไซต์อย่างสม่ำเสมอ
เพื่อให้ผู้ใช้สามารถรับข้อมูลข่าวสารได้ทันต่อเหตุการณ์ เข้าถึงได้โดยสะดวก
และได้รับประโยชน์มากที่สุด

บริษัทฯ ตระหนักถึงความสำคัญของการเปิดเผยข้อมูลที่ถูกต้อง ครบถ้วน ทันเวลา และโปร่งใส
ซึ่งเป็นส่วนสำคัญของการกำกับดูแลกิจการที่ดีมาโดยตลอด
และมีความมุ่งมั่นที่จะทุ่มเทในการดำเนินการอย่างดีที่สุด

  หมวดที่ 5 ความรับผิดชอบของคณะกรรมการ

1.  โครงสร้างของคณะกรรมการ

  ก. องค์ประกอบของคณะกรรมการ

คณะกรรมการบริษัทฯ ประกอบด้วยกรรมการจำนวน 9 ท่าน
ซึ่งเป็นจำนวนที่เหมาะสมกับขนาดของกิจการ โดยมีองค์ประกอบของคณะกรรมการบริษัทฯ
ประกอบด้วย

-   กรรมการที่เป็นผู้บริหารและเป็นกรรมการที่มีส่วนได้เสีย จำนวน 5 ท่าน

-   กรรมการที่ไม่ได้เป็นผู้บริหารและไม่มีส่วนได้เสีย ไม่มีความสัมพันธ์กับผู้ถือหุ้นใหญ่
    ไม่เป็นกรรมการ หรือผู้บริหารของผู้ถือหุ้นใหญ่
    หรือไม่เป็นผู้บริหารหรือตัวแทนผู้ถือหุ้นของผู้ถือหุ้นใหญ่ จำนวน 4 ท่าน

ข.
การกำหนดวาระการดำรงตำแหน่งของกรรมการและจำนวนบริษัทที่กรรมการแต่ละคนไปดำรงตำแหน่ง

คณะกรรมการบริษัทฯประกอบด้วยกรรมการ 9 ท่าน เป็นกรรมการอิสระจำนวน 4 คน
ซึ่งสัดส่วนของกรรมการอิสระมากกว่า 1 ใน 3
ของกรรมการทั้งหมดตามมาตรฐานที่ตลาดหลักทรัพย์แห่งประเทศไทยได้กำหนดไว้
โดยกรรมการที่อยู่ในตำแหน่งนานจะหมุนเวียนกันออกตามวาระคราวละ 1 ใน 3
และสามารถกลับมาดำรงตำแหน่งได้

นอกจากนี้
คณะกรรมการยังเห็นชอบให้นำเรื่องจำนวนบริษัทที่กรรมการแต่ละคนดำรงตำแหน่งอยู่มาเป็นส่วน
ประกอบสำคัญในการพิจารณาเลือกตั้งกรรมการ
และได้เปิดเผยรายละเอียดข้อมูลการดำรงตำแหน่งของกรรมการแต่ละคนในบริษัทอื่นไว้ในในเอกสารแนบ
1 ของแบบ 56-1 และในรายงานประจำปี รวมทั้งเว็บไซต์ของบริษัทฯ

  ค. คุณสมบัติของกรรมการอิสระ

บริษัทฯ กำหนดองค์ประกอบคณะกรรมการให้ประกอบด้วยกรรมการอิสระอย่างน้อย 1 ใน 3
หรือไม่น้อยกว่า 3 คนเสมอ
และได้กำหนดคุณสมบัติของกรรมการอิสระตามกฎระเบียบของคณะกรรมการกำกับหลักทรัพย์และตลาดหลักทรัพย์ฯ
ซึ่งมีรายละเอียดดังนี้

(1) ถือหุ้นไม่เกินร้อยละหนึ่งของจำนวนหุ้นที่มีสิทธิออกเสียงทั้งหมดของบริษัทฯ บริษัทย่อย บริษัทร่วม
    ผู้ถือหุ้นรายใหญ่ หรือผู้มีอำนาจควบคุมของบริษัทฯ ทั้งนี้
    ให้นับรวมการถือหุ้นของผู้ที่เกี่ยวข้องของกรรมการอิสระรายนั้นๆ ด้วย

(2) ไม่เป็นหรือเคยเป็นกรรมการที่มีส่วนร่วมบริหารงาน ลูกจ้าง พนักงาน
    ที่ปรึกษาที่ได้เงินเดือนประจำ หรือผู้มีอำนาจควบคุมของบริษัทฯ บริษัทย่อย บริษัทร่วม
    บริษัทย่อยลำดับเดียวกัน ผู้ถือหุ้นรายใหญ่ หรือของผู้มีอำนาจควบคุมของบริษัทฯ
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ได้รับการแต่งตั้ง ทั้งนี้
    ลักษณะต้องห้ามดังกล่าวไม่รวมถึงกรณีที่กรรมการอิสระเคยเป็นข้าราชการ
    หรือที่ปรึกษาของส่วนราชการซึ่งเป็นผู้ถือหุ้นรายใหญ่ หรือผู้มีอำนาจควบคุมของบริษัทฯ

(3) ไม่เป็นบุคคลที่มีความสัมพันธ์ทางสายโลหิต หรือโดยการจดทะเบียนตามกฎหมายในลักษณะที่เป็น
    บิดามารดา คู่สมรส พี่น้อง และบุตร รวมทั้งคู่สมรสของบุตรของผู้บริหาร ผู้ถือหุ้นรายใหญ่
    ผู้มีอำนาจควบคุม หรือบุคคลที่จะได้รับการเสนอให้เป็นผู้บริหารหรือผู้มีอำนาจควบคุมของบริษัทฯ
    หรือบริษัทย่อย

(4) ไม่มีหรือเคยมีความสัมพันธ์ทางธุรกิจกับบริษัทฯ บริษัทย่อย บริษัทร่วม ผู้ถือหุ้นรายใหญ่
    หรือผู้มีอำนาจควบคุมของบริษัทฯ
    ในลักษณะที่อาจเป็นการขัดขวางการใช้วิจารณญาณอย่างอิสระของตน
    รวมทั้งไม่เป็นหรือเคยเป็นผู้ถือหุ้นที่มีนัย หรือ
    ผู้มีอำนาจควบคุมของผู้ที่มีความสัมพันธ์ทางธุรกิจกับบริษัทฯ บริษัทย่อย บริษัทร่วม
    ผู้ถือหุ้นรายใหญ่ หรือ ผู้มีอำนาจควบคุมของบริษัทฯ
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ได้รับการแต่งตั้ง

(5) ไม่เป็นหรือเคยเป็นผู้สอบบัญชีของผู้ขออนุญาต บริษัทใหญ่ บริษัทย่อย บริษัทร่วม ผู้ถือหุ้นรายใหญ่
    หรือผู้มีอำนาจควบคุมของบริษัทฯ และไม่เป็นผู้ถือหุ้นที่มีนัย ผู้มีอำนาจควบคุม
    หรือหุ้นส่วนของสำนักงานสอบบัญชี ซึ่งมีผู้สอบบัญชีของบริษัทฯ บริษัทย่อย บริษัทร่วม
    ผู้ถือหุ้นรายใหญ่ หรือผู้มีอำนาจควบคุมของบริษัทฯสังกัดอยู่
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ได้รับการแต่งตั้ง

(6) ไม่เป็นหรือเคยเป็นผู้ให้บริการทางวิชาชีพใดๆ
    ซึ่งรวมถึงการให้บริการเป็นที่ปรึกษากฎหมายหรือที่ปรึกษาทางการเงิน
    ซึ่งได้รับค่าบริการเกินกว่าสองล้านบาทต่อปีจากบริษัทฯ บริษัทย่อย บริษัทร่วม ผู้ถือหุ้นรายใหญ่
    หรือผู้มีอำนาจควบคุมของบริษัทฯ
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ได้รับการแต่งตั้ง

(7) ไม่เป็นกรรมการที่ได้รับการแต่งตั้งขึ้นเพื่อเป็นตัวแทนของกรรมการของบริษัทฯ ผู้ถือหุ้นรายใหญ่
    หรือ ผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่

(8) ไม่ประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัทฯ
    หรือบริษัทย่อย หรือไม่เป็นหุ้นส่วนที่มีนัยในห้างหุ้นส่วน หรือเป็นกรรมการที่มีส่วนร่วมบริหารงาน
    ลูกจ้าง พนักงาน ที่ปรึกษาที่รับเงินเดือนประจำ
    หรือถือหุ้นเกินร้อยละหนึ่งของจำนวนหุ้นที่มีสิทธิออกเสียงทั้งหมดของบริษัทอื่น
    ซึ่งประกอบกิจการที่มีสภาพอย่างเดียวกันและเป็นการแข่งขันที่มีนัยกับกิจการของบริษัทฯหรือบริษัทย่อย

(9) ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัทฯ

  ง. การแยกตำแหน่งประธานและกรรมการผู้จัดการ รวมทั้งการกำหนดอำนาจหน้าที่

บริษัทฯกำหนดให้ประธานกรรมการและกรรมการผู้จัดการเป็นคนละบุคคลกันเสมอ
โดยประธานกรรมการจะเลือกตั้งมาจากกรรมการบริษัทฯ
ในขณะที่กรรมการผู้จัดการจะมาจากการสรรหา ประธานกรรมการเป็นผู้นำ
และมีส่วนสำคัญในการตัดสินใจเรื่องนโยบายของบริษัทฯ
ซึ่งเป็นผลมาจากการประชุมคณะกรรมการบริษัทฯ
ที่ได้พิจารณาและกำหนดเป้าหมายทางธุรกิจร่วมกับฝ่ายจัดการ
และเป็นผู้ควบคุมการประชุมคณะกรรมการบริษัทฯให้มีประสิทธิภาพและประสิทธิผล
โดยการสนับสนุนและผลักดันให้กรรมการทุกคนมีส่วนร่วมในการประชุม เช่น
การตั้งคำถามที่สำคัญต่างๆ พบปะหารือ ช่วยเหลือแนะนำ สอดส่องดูแล
และสนับสนุนการดำเนินธุรกิจของฝ่ายจัดการผ่านทางกรรมการผู้จัดการอยู่อย่างสม่ำเสมอ
แต่จะไม่เข้าไปก้าวก่ายในงานประจำหรือธุรกิจประจำวัน ที่ฝ่ายจัดการมีหน้าที่เป็นผู้รับผิดชอบดูแล
โดยมีกรรมการผู้จัดการเป็นหัวหน้าของฝ่ายจัดการ คณะกรรมการได้มอบอำนาจให้กรรมการผู้จัดการ
หรือผู้รักษาการแทนหรือผู้รับมอบอำนาจเท่านั้น เป็น
ผู้ที่มีอำนาจลงนามผูกพันแทนบริษัทฯตามอำนาจที่มอบไว้
กรรมการผู้จัดการได้มอบอำนาจให้กับฝ่ายจัดการบริหารงานอย่างมีประสิทธิภาพตามอำนาจหน้าที่ความรับผิดชอบที่ได้กำหนดไว้อย่างชัดเจน
ทั้งนี้
จะเห็นว่าอำนาจของคณะกรรมการและฝ่ายจัดการได้มีการแบ่งแยกบทบาทหน้าที่อย่างชัดเจนไม่ก้าวก่ายต่อกัน

  จ. เลขานุการบริษัท

บริษัทฯได้จัดให้มีเลขานุการบริษัทคือ นางสาวจรัสศรี เทียนทิพศิริ โดยกำหนดหน้าที่
และความรับผิดชอบดังนี้

-   จัดทำและเก็บรักษาเอกสาร

  - ทะเบียนกรรมการ

  - หนังสือนัดประชุมคณะกรรมการ รายงานการประชุมคณะกรรมการ
  และรายงานประจำปีของบริษัทฯ

  - หนังสือนัดประชุมสามัญผู้ถือหุ้น และรายงานการประชุมสามัญผู้ถือหุ้น

  - เก็บรักษารายงานการมีส่วนได้เสียที่รายงานโดยกรรมการหรือผู้บริหาร

-   ติดต่อสื่อสารกับผู้ถือหุ้นและดูแลผู้ถือหุ้นอย่างเหมาะสม

-   ติดต่อสื่อสารกับหน่วยงานกำกับดูแลที่เกี่ยวข้อง

    1.  คณะกรรมการเฉพาะเรื่อง

คณะกรรมการบริษัทฯ ได้จัดให้มีคณะกรรมการเฉพาะเรื่องในด้านต่างๆ
เพื่อช่วยศึกษาและกลั่นกรองรายละเอียด และได้กำหนดคุณสมบัติ
และขอบเขตหน้าที่ความรับผิดชอบของคณะกรรมการเฉพาะเรื่องไว้อย่างชัดเจนในระเบียบของคณะกรรมการเฉพาะเรื่องแต่ละคณะ
โดยมีสมาชิกส่วนใหญ่ประกอบด้วยกรรมการอิสระ
ซึ่งประธานกรรมการจะไม่เป็นประธานหรือสมาชิกของคณะกรรมการเฉพาะเรื่องทุกคณะ
ซึ่งคณะกรรมการเฉพาะเรื่องจะรายงานผลการประชุมของแต่ละครั้งต่อที่ประชุมคณะกรรมการบริษัทฯ
เพื่อทราบอย่างสม่ำเสมอ

ปัจจุบัน บริษัทฯ มีคณะกรรมการเฉพาะเรื่องจำนวน 2 คณะ ประกอบด้วย (1)
คณะกรรมการตรวจสอบ และ (2) คณะกรรมการสรรหาและกำหนดค่าตอบแทน
ซึ่งมีรายละเอียดเกี่ยวกับรายชื่อ หน้าที่ความรับผิดชอบ
และรายงานของคณะกรรมการเฉพาะเรื่องตามลำดับ

2.  จรรยาบรรณธุรกิจ

คณะกรรมการบริษัทฯ ได้กำหนดจรรยาบรรณธุรกิจไว้ในการกำกับดูแลกิจการที่ดีของบริษัทฯ
เพื่อใช้เป็นวิถีทางชี้นำการดำเนินธุรกิจที่ดี
โดยการปฏิบัติต่อผู้มีส่วนได้เสียทุกฝ่ายอย่างเสมอภาคเป็นธรรม ตรวจสอบได้
และเคารพสิทธิของผู้มีส่วนได้เสียทุกฝ่าย
ซึ่งจะสร้างให้เกิดความเชื่อมั่นและยอมรับในการดำเนินงานที่มีประสิทธิภาพและโปร่งใสของบริษัทฯ
โดยประกอบด้วย 8 หัวข้อได้แก่

-   ความขัดแย้งทางผลประโยชน์

-   ความรับผิดชอบต่อผู้ถือหุ้น

-   ความรับผิดชอบต่อพนักงาน

-   ความรับผิดชอบต่อลูกค้า

-   ความรับผิดชอบต่อคู่ค้า

-   การปฏิบัติต่อคู่แข่งทางการค้า

-   ความรับผิดชอบต่อสังคมและส่วนรวม

-   การติดตามดูแลให้มีการปฏิบัติ

    1.  ความขัดแย้งทางผลประโยชน์

บริษัทฯ ได้มีนโยบายในการป้องกันความขัดแย้งทางผลประโยชน์
โดยได้กำหนดมาตรการให้กรรมการ และพนักงานไม่ใช้โอกาสแสวงหาผลประโยชน์ส่วนตน
โดยกำหนดเป็นข้อปฏิบัติสำหรับกรรมการ และพนักงานของบริษัทฯ ดังต่อไปนี้

1.  ห้ามไม่ให้กรรมการ ผู้บริหารและพนักงาน
    นำข้อมูลภายในของบริษัทฯไปใช้เพื่อประโยชน์ของตนในการซื้อขายหุ้นของบริษัทฯ
    หรือให้ข้อมูลภายในแก่บุคคลอื่นเพื่อประโยชน์ในการซื้อขายหุ้นของบริษัทฯ
    หรือนำข้อมูลภายในของบริษัทฯในการทำธุรกิจที่แข่งขันกับบริษัทฯ หรือทำธุรกิจที่เกี่ยวเนื่อง

2.  หลีกเลี่ยงการทำรายการที่เกี่ยวข้องกับตนเองที่อาจก่อให้เกิดความขัดแย้งทางผลประโยชน์กับบริษัทฯ

3.  หากมีการทำรายการเช่นนั้นเพื่อประโยชน์ของบริษัทฯให้กระทำรายการนั้นเสมือนทำรายการกับบุคคล
    ภายนอก ทั้งนี้ กรรมการ หรือพนักงาน ที่มีส่วนได้เสียในรายการนั้น
    จะต้องไม่มีส่วนในการพิจารณาอนุมัติ

4.  หากบริษัทฯมีธุรกรรมที่เกี่ยวข้องกับผู้ถือหุ้นรายใหญ่ กรรมการ ผู้บริหาร
    หรือผู้ที่เกี่ยวข้องกับบุคคลดังกล่าว
    กำหนดให้คณะกรรมการตรวจสอบให้ความเห็นชอบในธุรกรรมดังกล่าว

ทั้งนี้
รายการที่เกี่ยวโยงกันจะได้รับการพิจารณาจากที่ประชุมคณะกรรมการบริษัทฯถึงความเหมาะสมของรายการ
และคณะกรรมการตรวจสอบจะให้ความเห็นชอบในการเปิดเผยข้อมูลในแบบ 56-1
และรายงานประจำปี

2.  การประชุมคณะกรรมการบริษัทฯ

คณะกรรมการเป็นผู้กำหนดวันประชุมเองเป็นการล่วงหน้าแต่ละปี
และมีการกำหนดระเบียบวาระประจำของ แต่ละไตรมาสไว้ชัดเจน
ส่วนระเบียบวาระที่นอกเหนือจากนี้
ประธานกรรมการและกรรมการผู้จัดการจะร่วมกันพิจารณาตามความสำคัญและจำเป็น อย่างไรก็ดี
กรรมการแต่ละคนก็สามารถเสนอเรื่องต่างๆ ได้ด้วย การประชุมคณะกรรมการบริษัทฯ ใน ปี 2556
มีการประชุมทั้งสิ้น 10 ครั้ง ทั้งนี้ คณะกรรมการบริษัทฯ ได้รับหนังสือเชิญประชุม
รายงานการประชุมและข้อมูลประกอบระเบียบวาระการประชุม
เพื่อพิจารณาล่วงหน้าก่อนการประชุมเสมอ

ทั้งนี้ การประชุมคณะกรรมการบริษัทฯ ตามปกติแต่ละครั้งจะใช้เวลาประมาณ 2 ชั่วโมง
ซึ่งเลขานุการบริษัทฯ เข้าร่วมการประชุมด้วยทุกครั้ง โดยเป็นผู้บันทึกรายงานการประชุม
และจัดเก็บข้อมูล หรือเอกสารเกี่ยวกับการประชุมอย่างถูกต้องครบถ้วน
รวมทั้งให้คำแนะนำในด้านกฎเกณฑ์ต่างๆ ที่เกี่ยวข้องด้วย

รายงานการประชุมคณะกรรมการบริษัทฯ ครอบคลุมสาระสำคัญต่างๆอย่างครบถ้วน
และเป็นมติที่เป็นเอกฉันท์ทั้งหมด โดยมีการบันทึกการอภิปรายของที่ประชุม
รวมทั้งข้อคิดเห็นของกรรมการไว้อย่างชัดเจน
และมีการจัดเก็บรายงานการประชุมคณะกรรมการบริษัทฯ และเอกสารประกอบอย่างเป็นระบบ
มีการรักษาความปลอดภัยอย่างดี โดยปกติคณะกรรมการ บริษัทฯ เข้าร่วมการประชุมทุกคนทุกครั้ง
ยกเว้นแต่มีเหตุจำเป็น
ซึ่งหากทราบเป็นการล่วงหน้าก็จะมีหนังสือแจ้งขอลาการประชุมต่อประธานกรรมการเสมอ ทั้งนี้
รายงานการเข้าร่วมประชุมของคณะกรรมการบริษัทฯในปี 2556 (ณ 30 กันยายน 2556)
มีรายละเอียดดังนี้

+-------------+---------+------------------+-------+-------+---------+
| ชื่อ – นามสกุล |         | ตำแหน่ง           | การเ  |       |         |
|             |         |                  | ข้าร่วม |       |         |
|             |         |                  | ประชุม |       |         |
|             |         |                  | ปี     |       |         |
|             |         |                  | 2556  |       |         |
+-------------+---------+------------------+-------+-------+---------+
|             |         |                  |   กร  | กร    | กรรมก   |
|             |         |                  | รมการ | รมการ | ารสรรหา |
|             |         |                  |       |       |         |
|             |         |                  |       | ตร    | แ       |
|             |         |                  |  บริษัท | วจสอบ | ละกำหนด |
|             |         |                  |       |       |         |
|             |         |                  |       |       | ค       |
|             |         |                  |       |       | ่าตอบแทน |
+-------------+---------+------------------+-------+-------+---------+
|             |         |                  | 10    | 11    | 3 ครั้ง   |
|             |         |                  | ครั้ง   | ครั้ง   |         |
+-------------+---------+------------------+-------+-------+---------+
| 1.          |         | ประธานกรรมการ    | 10/10 | -     | -       |
|  พลตำรวจเอก |         |                  |       |       |         |
|     ดร.     |         |                  |       |       |         |
|     ชิดชัย    |         |                  |       |       |         |
|             |         |                  |       |       |         |
|    วรรณสถิตย์ |         |                  |       |       |         |
+-------------+---------+------------------+-------+-------+---------+
| 2.          | มหากิจศิริ | รองประธานกรรมการ | 9/10  | -     | -       |
|   นายเฉลิมชัย |         |                  |       |       |         |
+-------------+---------+------------------+-------+-------+---------+
| 3.  นายสมพร | จ       | กรรมการ          | เข้าด  |       |         |
|             | ิตเป็นธม* |                  | ำรงตำ |       |         |
|             |         |                  | แหน่งเ |       |         |
|             |         |                  | มื่อวันที่ |       |         |
|             |         |                  | 6     |       |         |
|             |         |                  | พฤศ   |       |         |
|             |         |                  | จิกายน |       |         |
|             |         |                  | 2556  |       |         |
+-------------+---------+------------------+-------+-------+---------+
| หม่อม        |         | กรรมการ          | 7/10  |       |         |
| หลวงจันทรจุฑา |         |                  |       |       |         |
| จันทรทัต      |         |                  |       |       |         |
+-------------+---------+------------------+-------+-------+---------+
| 4.  นายเชีย  |         | กรรมการ /        | 10/10 | -     | 3/3     |
|     วัน ฮัท   |         | ประธานกรรมการ    |       |       |         |
|     โจเซฟ   |         |                  |       |       |         |
|             |         | สรรหา            |       |       |         |
|             |         | และกำหนดค่าตอบแทน |       |       |         |
+-------------+---------+------------------+-------+-------+---------+
| 5.  น.ส.    | มหากิจศิริ | กรรมการ /        | 7/10  | -     | 2/3     |
|     อุษณา    |         | กรรมการสรรหา     |       |       |         |
|             |         |                  |       |       |         |
|             |         | และกำหนดค่าตอบแทน |       |       |         |
+-------------+---------+------------------+-------+-------+---------+
| 6.          |         | กรรมการอิสระ /    | 10/10 | 11/11 | -       |
|   นายเอกวัจน์ | อมรวิวัฒน์ |                  |       |       |         |
|             |         | ประธ             |       |       |         |
|             |         | านกรรมการตรวจสอบ |       |       |         |
+-------------+---------+------------------+-------+-------+---------+
| 7.  นายสุชาติ |   ธรรม  | กรรมการอิสระ /    | 8/10  | 11/11 | 3/3     |
|             | าพิทักษ์กุล | กรรมการ          |       |       |         |
|             |         |                  |       |       |         |
|             |         | ตรวจสอบ /        |       |       |         |
|             |         | กรรมการสรรหา     |       |       |         |
|             |         |                  |       |       |         |
|             |         | และกำหนดค่าตอบแทน |       |       |         |
+-------------+---------+------------------+-------+-------+---------+
| 8.          |   ป     | กรรมการอิสระ /    | 7/10  | 8/11  | -       |
|   พลตำรวจโท | ัญญาแก้ว* |                  |       |       |         |
|     คำรบ    |         | กรรมการตรวจสอบ   |       |       |         |
+-------------+---------+------------------+-------+-------+---------+
| 9           |   วงศ์ปร | กรรมการอิสระ      | 7/10  | -     | -       |
| .  นายธราธร | ะศาสตร์* |                  |       |       |         |
+-------------+---------+------------------+-------+-------+---------+

หมายเหตุ

- พลตำรวจโท คำรบ ปัญญาแก้ว ได้รับการแต่งตั้งให้ดำรงตำแหน่งกรรมการอิสระ
และกรรมการตรวจสอบ ตั้งแต่วันที่ 24 มกราคม 2556

- นายธราธร วงศ์ประศาสตร์ ได้รับการแต่งตั้งให้ดำรงตำแหน่งกรรมการอิสระ ตั้งแต่วันที่ 24
มกราคม 2556

- นายสมพร จิตเป็นธม ดำรงตำแหน่งกรรมการแทนหม่อมหลวงจันทรจุฑา จันทรทัต เมื่อวันที่ 6
พฤศจิกายน 2556

1.  ค่าตอบแทนกรรมการและผู้บริหาร

  ก. ค่าตอบแทนกรรมการ

ที่ประชุมสามัญผู้ถือหุ้นประจำปี 2556
ได้พิจารณาค่าตอบแทนของคณะกรรมการและคณะกรรมการเฉพาะเรื่อง
โดยคำนึงถึงความเหมาะสมเกี่ยวกับประเภท ขนาด และความเกี่ยวโยงกับผลการดำเนินงาน
รวมถึงความเหมาะสมกับการทำหน้าที่และความรับผิดชอบ และได้อนุมัติค่าตอบแทนคณะกรรมการในปี
2556 ให้เหมือนกับปี 2555 เพื่อให้เหมาะสมกับผลการดำเนินงานของบริษัทฯ
โดยมีรายละเอียดดังนี้

-   ค่าตอบแทนประธานกรรมการและกรรมการบริษัทที่ไม่เป็นผู้บริหาร เดือนละ 20,000
    บาทต่อท่าน และ ค่าเบี้ยประชุมกรรมการที่ไม่เป็นผู้บริหาร 15,000 บาทต่อครั้งต่อท่าน

-   ค่าเบี้ยประชุมกรรมการตรวจสอบ 15,000 บาทต่อครั้งต่อท่าน

-   ค่าเบี้ยประชุมกรรมการพิจารณาค่าตอบแทน 7,500 บาทต่อครั้งต่อท่าน

-   ประธานของแต่ละคณะกรรมการจะได้รับค่าเบี้ยประชุม 1.2 เท่าของค่าเบี้ยประชุมแต่ละครั้ง

ซึ่งค่าเบี้ยประชุมดังกล่าวจะจ่ายเฉพาะผู้เข้าร่วมประชุมเท่านั้น ทั้งนี้
รายละเอียดค่าตอบแทนได้แสดงไว้ในหัวข้อ 7.2.1 ตามลำดับ

  ข. นโยบายค่าตอบแทนของกรรมการบริษัทย่อย

บริษัทย่อยของบริษัทฯที่บริษัทฯจัดตั้งขึ้น หรือที่บริษัทฯเข้าร่วมลงทุนโดยการถือหุ้นทางตรง
เพื่อให้เป็นกลไกในการดำเนินกิจการถ่านหินหรือกิจการที่เกี่ยวข้อง
และเพื่อประโยชน์สูงสุดของบริษัทฯ
ตามเงื่อนไขทางธุรกิจต่างๆถือเป็นสถานที่เก็บรวบรวมทรัพย์สินเพื่อให้สอดคล้องกับหลักเกณฑ์ทางกฎหมายหรือเงื่อนไขการลงทุนนั้น
บริษัทย่อยต่างๆจะมีกรรมการบริษัทฯน้อยที่สุด เช่น จะมีเพียงกรรมการผู้จัดการของบริษัทฯ
กับผู้บริหารระดับสูงที่รับผิดชอบโดยตรง
ในความสำเร็จของโครงการลงทุนนั้นๆตามนโยบายและแผนกลยุทธ์ของบริษัทฯ
และจะใช้ระเบียบปฏิบัติงานของบริษัทฯเป็นหลัก
ซึ่งเป็นรูปแบบและวิธีการบริหารทรัพย์สินเพื่อประโยชน์สูงสุดของบริษัทฯ ดังนั้น
กรรมการผู้จัดการและผู้บริหารระดับสูงที่ได้รับมอบหมายให้ไปปฏิบัติงานแทนบริษัทฯในฐานะกรรมการบริษัทย่อย
จะไม่ได้รับค่าตอบแทนเพิ่ม ยกเว้นเบี้ยประชุมเท่านั้น เพราะเป็นส่วนหนึ่งของการปฏิบัติงาน
ซึ่งได้กำหนดไว้อย่างชัดเจนในการกำกับดูแลกิจการที่ดีของบริษัทฯด้วย  

  ค. ค่าตอบแทนของกรรมการผู้จัดการ

ค่าตอบแทนของกรรมการผู้จัดการ มีการกำหนดอย่างเหมาะสมด้วยความชัดเจนและโปร่งใส
โดยคณะกรรมการสรรหาและกำหนดค่าตอบแทนจะเป็นผู้พิจารณาค่าตอบแทนของกรรมการผู้จัดการ
โดยพิจารณาจากความเหมาะสมตามภาระหน้าที่ความรับผิดชอบ
และเชื่อมโยงกับผลการดำเนินงานของบริษัทฯ
ซึ่งต้องนำเสนอต่อคณะกรรมการบริษัทเพื่อพิจารณาอนุมติ

  ง. ค่าตอบแทนผู้บริหารระดับสูง

กรรมการผู้จัดการจะเป็นผู้พิจารณาความเหมาะสมในการกำหนดอัตราค่าตอบแทนรายบุคคล
ในการปรับเงินเดือนประจำปีของผู้บริหารระดับสูง
โดยพิจารณาจากผลการปฏิบัติงานรายบุคคลและผลการดำเนินงานของบริษัทฯ นอกจากนี้
ยังพิจารณาประกอบกับผลการปฏิบัติงานตามเป้าหมายที่ได้กำหนดไว้ล่วงหน้าของแต่ละสายงานด้วย

บริษัทฯ ได้เปิดเผยค่าตอบแทนของผู้บริหารระดับสูงโดยรวมเป็นประจำไว้ใน 56-1 นอกจากนี้
ได้เปิดเผยการถือครองหลักทรัพย์ฯเป็นรายบุคคล เพื่อความโปร่งใส
และเป็นการเสริมสร้างการกำกับดูแลกิจการที่ดีของบริษัทฯด้วย

1.  การพัฒนากรรมการและผู้บริหาร

คณะกรรมการบริษัทฯ มีการพัฒนาตนเองอยู่เสมอ
โดยได้เข้าร่วมการสัมมนา/อบรม/ประชุมกับสมาคมส่งเสริมสถาบันกรรมการบริษัทไทย
ตลาดหลักทรัพย์แห่งประเทศไทย สำนักงานคณะกรรมการกำกับหลักทรัพย์และตลาดหลักทรัพย์
และนำความรู้ที่ได้มาใช้ประโยชน์กับบริษัทฯต่อไป

1.  บุคลากร

  ข้อมูลบุคลากร

ณ วันที่ 30 กันยายน 2556 บริษัทฯและบริษัทย่อยมีพนักงานทั้งหมด 285 คน
โดยเป็นพนักงานประจำสำนักงาน 79 คน พนักงานที่คลังสินค้ามีทั้งสิ้น 175 คน และบริษัทย่อย 31
คน โดยแบ่งออกเป็นฝ่ายต่างๆ ดังนี้

  ---------------------------------- ------------------- -----------------
  ฝ่าย                                30 กันยายน 2555      30 กันยายน 2556

  1. ส่วนงานบริหาร                     5                   4

  2. สายงานธุรกิจ                      31                  17

  3. สายงานการผลิต                    122                 113

  4. สายงานความสัมพันธ์ชุมชน             28                  26

  5. สายงานการเงินและบัญชี              24                  25

  6. สายงานทรัพยากรมนุษย์               13                  9

  7. สายงานปฏิบัติการ                   16                  21

  8. ฝ่ายวิจัยและพัฒนา                   28                  29

  9. ฝ่ายประสานงานต่างประเทศ           4                   6

  10. ฝ่ายวิศวกรรม                     4                   4

  11. บจ. ยูเอ็มเอส ไลท์เตอร์            13                  16

  12. บจ.ยูเอ็มเอส พอร์ต เซอร์วิสเซส      15                  14

  13. บจ.ยูเอ็มเอส ลอจิสติกส์ แมแนจเมนท์   1                   1

  รวม                                304                 285
  ---------------------------------- ------------------- -----------------

โดยมีค่าตอบแทนของพนักงานของบริษัทฯและบริษัทย่อยในปี 2555 และปี 2556
แยกตามลักษณะค่าตอบแทนดังนี้

หน่วย : ล้านบาท

  ---------------------------------------- --------------- ---------------
  ค่าตอบแทน                                 ปี 2555          ปี 2556

  เงินเดือน                                  72.43           70.89

  โบนัส                                     4.97            -*

  เงินสมทบกองทุนสำรองเลี้ยงชีพและเงินประกันสังคม   4.29            8.41

  รวม                                      81.69           79.30
  ---------------------------------------- --------------- ---------------

  *โบนัสจ่ายเดือนธันวาคม

  นอกจากนี้ บริษัทฯ ไม่มีข้อพิพาทด้านแรงงานที่สำคัญในระยะ 3 ปีที่ผ่านมา

  นโยบายในการพัฒนาพนักงาน

UMS เริ่มต้นธุรกิจจากแนวคิดที่จะนำเสนอถ่านหินซึ่งถือเป็นสินค้าพลังงานราคาถูกให้กับลูกค้า
เพื่อช่วยแบ่งเบาภาระต้นทุนด้านพลังงานให้กับลูกค้า จากความมุ่งมั่นของกลุ่มคนเล็กๆ เติบโตมากว่า
19 ปี ปัจจุบันเรามุ่งมั่นและตั้งใจจะดำเนินธุรกิจด้วยความเป็นมืออาชีพ
ผ่านทรัพยากรอันมีค่าที่สุดของเรา นั่นก็คือ ทรัพยากรมนุษย์
เพื่อผลักดันให้เราสามารถฝ่าฟันความท้าทายที่เกิดขึ้นทั้งภายในและภายนอก

ทรัพยากรมนุษย์ : ผู้สร้างความเปลี่ยนแปลงและการเติบโตอย่างยั่งยืน

บริษัทได้สร้างความเข้มแข็งให้กับสายงานทรัยพากรมนุษย์
เพื่อให้หน่วยงานดังกล่าวดำเนินหน้าที่หลักในการผลักดันให้เกิดการเปลี่ยนแปลงอย่างขนานใหญ่ขึ้นกับบริษัท
หรือ Transform บริษัทไปสู่การเปลี่ยนกรอบความคิด (Mindset) และกระบวนทัศน์
(Paradigm) หรือกล่าวได้ว่า หน่วยงานนี้ต้อง “แปลงโฉม” UMS
ไปสู่ความเป็นมืออาชีพมากกว่าที่เคยเป็นมาในอดีต และทำให้ UMS
เติมโตได้อย่างยั่งยืนในระยะยาว สายงานทรัพยากรมนุษย์จึงดำเนินงานต่างๆ
เพื่อให้เกิดความเปลี่ยนแปลงขึ้นกับบริษัท ผ่าน 4 บทบาทหลักซึ่งสามารถสรุปได้ดังนี้

1.  บทบาทการเป็นหุ้นส่วนทางกลยุทธ์ (Strategic Partner)
     สายงานทรัพยากรมนุษย์เข้าไปเป็นส่วนหนึ่งของการทำหน้าที่เป็นคนกลางคอยให้ความช่วยเหลือในการวางแผนกลยุทธ์ขององค์การ
    คือ ไม่เพียงเข้าไปมีส่วนร่วมในการออกแบบโครงสร้างของหน่วยงานต่างๆ โดยคำนึงว่า
    จะทำอย่างไรให้โครงสร้างของแต่ละหน่วยงานมีความสอดคล้องกับกลยุทธ์และมีประสิทธิภาพในการนำกลยุทธ์ไปปฏิบัติ
    แต่ยังเข้าไปมีส่วนร่วมในการวางแผนกำลังคนพร้อมทั้งออกแบบงานให้มีความเป็นระบบและครอบคลุมความต้องการของหน่วยงานและของธุรกิจในภาพรวมด้วย
    นอกจากนี้ยังเข้าไปมีส่วนรับผิดชอบในการนำกลยุทธ์ไปใช้ในการปฏิบัติในหน่วยงานต่างๆ
    ผ่านระบบบริหารผลการปฏิบัติงาน (Performance Management System)
    ที่มีการกำหนดตัวชี้วัผลการปฏิบัติงานหลัก (KPI)
    ที่จะสะท้อนถึงความสำเร็จของแผนกลยุทธ์ที่วางไว้
    นอกจากนี้แล้วยังเข้าไปเป็นส่วนหนึ่งของการปฏิบัติเชิงกลยุทธ์
    คือการนำเสนอวิธีการที่จะนำไปใช้ในการปรับเปลี่ยนบริษัทผ่านการบทบาทการเป็นที่ปรึกษา
    (Consultant) ในการประชุมผู้บริหาร และแนะนำเครื่องมือต่างๆ เช่น Organization
    Transition เพื่อช่วยให้บริษัทสามารถผ่านพ้นเหตุการณ์ความเปลี่ยนแปลงต่างๆ ไปได้ด้วยดี

2.  บทบาทการเป็นผู้เชี่ยวชาญในการปฏิบัติงาน (Administrative Expert)
    กล่าวคือเป็นผู้ที่สามารถทำงานเพื่อปรับปรุงประสิทธิภาพในการทำงานทั้งในหน่วยงานของตนเองและขององค์การ
    โดยการพัฒนาระบบการทำงานให้ดีขึ้นและเสียค่าใช้จ่ายน้อยลง
    หรือมีประสิทธิภาพและประสิทธิผลเพิ่มขึ้นนั่นเอง
    ในส่วนนี้สายงานทรัพยากรมนุษย์ได้เริ่มต้นปรับปรุงระบบการทำงานในหน่วยงานของตนเองก่อน
    ผ่านการปรับโครงสร้างในหน่วยงาน เพื่อให้เกิดความชัดเจนในการทำงาน
    และเพื่อให้ตอบสนองความต้องการของลูกค้าภายในได้รวดเร็วยิ่งขึ้นกว่าเดิม
    สร้างการทำงานที่มีมาตรฐานและเป็นเชิงรุกมากขึ้น
    ปรับแก้กระบวนทัศน์ของผู้ปฏิบัติงานในหน่วยงาน จากการทำงานแบบ
    “ตามคำขอและตามหน้าที่” มาเป็นการทำงานแบบ “พยากรณ์ปัญหาล่วงหน้า คิดหาทางป้องกัน
    เพื่อผลลัพธ์ขององค์กร” ปรับปรุงระบบงานเอกสารที่มีความยุ่งยาก หลายขั้นตอนให้ลดลง
    เหลือแต่เฉพาะที่จำเป็น เช่น การปรับปรุงระบบการสรรหาและว่าจ้างพนักงานผ่านโครงการ
    QCC เป็นต้น นอกจากนี้ยังสร้างความเป็นมาตรฐานการทำงานของหน่วยงานต่างๆ
    ผ่านการจัดทำใบพรรณาลักษณะงาน (Job Description) ใหม่
    ที่ปรับแก้และให้คำแนะนำในการกำหนดลักษณะให้สอดคล้อง
    ครอบคลุมและเป็นระบบมากยิ่งขึ้นด้วย

3.  บทบาทการเป็นผู้สนับสนุนพนักงาน (Employee Champion)
    สายงานทรัพยากรมนุษย์รับผิดชอบในการทำให้พนักงานทุกคนทุ่มเทกับทำงานอย่างเต็มที่
    โดยให้ความสำคัญกับขวัญและกำลังใจของพนักงานเป็นหลัก ได้มีการปรับปรุง ทบทวน
    ผลประโยชน์และสวัสดิการต่างๆ
    ของพนักงานเพื่อให้สามารถแข่งขันกับตลาดได้ผ่านทางโครงสร้างเงินเดือนใหม่
    ปรับอัตรารายได้ของพนักงาน เช่น ค่าฝุ่น ค่ากะ ค่าเดินทาง เป็นต้น
    และสำหรับในกรณีที่พนักงานเกิดปัญหาสายงานทรัพยากรมนุษย์ ได้เข้าพูดคุยกับพนักงาน
    ร่วมประชุมหารือกับคณะกรรมการสวัสดิการลูกจ้างในสถานประกอบการ
    เพื่อร่วมกันหาสาเหตุและวิธีการแก้ไข
    พร้อมกันนี้ได้สร้างช่องทางสื่อสารใหม่กับพนักงานในบริษัทผ่าน Internal Communication
    Chanel เพื่อแจ้งข้อมูล ข่าวสารต่างๆ ที่เป็นประโยชน์ให้พนักงานได้รับทราบ
    และเพื่อสร้างให้พนักงานมีความผูกพันธ์หรือสัญญาใจกับบริษัท (Commitment)
    ได้มีการจัดกิจกรรมเพื่อสร้างความมีส่วนร่วมของพนักงานผ่านกิจกรรม ต่างๆ เช่น
    จัดงานปีใหม่ทุกปี  กิจกรรมให้พนักงานร่วมบริจาคโลหิต กิจกรรมร่วมกันทำความสะอาดฟื้นฟู
    วัด และโรงเรียน หลังน้ำท่วม
    แต่ทั้งนี้เพื่อสร้างความผูกพันธ์ของพนักงานกับบริษัทเกิดขึ้นและดำรงอยู่อย่างมั่นคง
    จะมีการสร้งความมีส่วนร่วมของพนักงาน หรือ Employee Engagement
    ผ่านการกิจกรรมที่มีระบบและจัดทำอย่างต่อเนื่องเพื่อให้พนักงานรู้สึกว่า
    การทุ่มเทในการทำงาน (Contribution) เพื่อความสำเร็จของบริษัท
    เป็นส่วนหนึ่งในชีวิตประจำวันของทุกคน

4.  บทบาทการเป็นผู้นำการเปลี่ยนแปลง (Change Agent)
    สายงานทรัพยากรมนุษย์รับผิดชอบในการทำให้พนักงานมีสมรรถนะในการเปลี่ยนแปลงที่ก่อให้เกิดประโยชน์ต่อองค์การ
    สร้างให้พนักงานตระหนักถึงความสำคัญของการเปลี่ยนแปลงเพื่อพัฒนา
    โดยในเบื้องต้นต้องพัฒนาพนักงานให้มีทักษะใหม่ๆ เพื่อพร้อมรับกับความเปลี่ยนแปลงที่จะเกิดขึ้น
    ตลอดปีที่ผ่านมา
    เราได้มีการจัดฝึกอบรมเพื่อพัฒนาพนักงานทั้งในเชิงความรู้ทางเทคนิคของแต่ละตำแหน่งงานและทักษะทาง
    การบริหารจัดการ เพื่อเป็นพื้นฐานในการจัดทำโครงสร้างการฝึกอบรมให้กับ 3
    ส่วนงานหลักของบริษัท คือ ส่วนงาน Sourcing สายงานธุรกิจและสายงานการผลิต
    นอกจากนี้แล้วยังเป็นผู้ประสานงานให้การเปลี่ยนแปลงสามารถดำเนินไปได้อย่างราบรื่น
    ต้องพยายามลดการต่อต้านโดยชี้ให้พนักงานเห็นว่าการเปลี่ยนแปลงเป็นประโยชน์สำหรับทุกคน
    พยายามสร้างความมุ่งมั่นที่จะเปลี่ยนแปลงให้กับพนักงานทุกคนพยายามเปลี่ยนความกลัวของพนักงานให้เป็นความตื่นเต้นที่จะบรรลุเป้าหมายใหม่ที่บริษัทร่วมกันสร้างขึ้น

ผ่านบทบาททั้ง 4 ดังกล่าวข้างต้น UMS เชื่อเป็นอย่างยิ่งว่า
เราจะสามารถพัฒนาพนักงานให้เป็นทรัพยากรที่ทรงคุณค่าที่สุดสำหรับบริษัท
เพื่อให้บริษัทสามารถยืนหยัดและปรับตัวเข้ากับความเปลี่ยนแปลงและความท้าทายทุกๆ รูป
แบบที่ต้องเผชิญต่อไปในอนาคต